alexandrainst/scandi-wiki huggingface dataset:
Krattblomsterfluer (Meligramma)

Meligramma guttata
 Meligramma triangulifera

Krattblomsterfluer (Meligramma) er en slekt av fluer som tilhører familien blomsterfluer (Syrphidae). Det er kjent fire arter, to av dem forekommer i Norge.

Utseende 
Middelsstore (8-10 mm), slanke blomsterfluer, svarte, bakkroppen nesten alltid med gule flekker. De ligner sterkt på den nærtbeslektede slekten Melangyna men skilles fra disse på at ansiktet mangler svart midtstripe. Ansiktet er for det meste gult. Antennene er vanligvis helt mørke. Fasettøynene er nakne. Thorax er svart, mer eller mindre glinsende, bortsett fra scutellum som er gult. Beina er oftest for det meste svarte, men kan ha gule partier. Vingene er nokså smale, glassklare bortsett fra et blekbrunt vingemerke. Bakkroppens grunnfarge er dypt svart. Vanligvis har den tre par lysgule eller gulhvite flekker, men disse kan mangle. Kontrasten mellom grunnfargen og flekkene er større enn hos de fleste andre blomsterfluer, dette kan være et godt kjennetegn på denne slekten og Melangyna.

Levevis 
Larvene lever av bladlus på busker og løvtrær. De voksne fluene besøker gjerne blomster. De flyr i mai-september.

Utbredelse 
Artene er utbredt i den palearktiske sone og Nord-Amerika. Begge de to artene som forekommer i Norge er meget vidt utbredt og finnes i det meste av dette området.

Systematisk inndeling med nordiske arter 
Meligramma-artene blir ofte ført til slekten krattblomsterfluer (Melangyna).

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Syrphini
 slekten krattblomsterfluer, Meligramma Frey, 1946 – 4 arter, to i Norden
 hvitpannet krattblomsterflue, Meligramma guttata (Fallén, 1817) – nord til Nordland i Norge
 triangelkrattblomsterflue, Meligramma triangulifera (Zetterstedt, 1843) – Sør-Norge, ett funn fra Nordland

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk Entomologisk forening – for deg som vil lære mer om insekter.

Blomsterfluer
Ottar Hellevik

Ottar Hellevik (født 20. juni 1943) er en norsk samfunnsforsker og statistiker. Han har vært professor ved institutt for statsvitenskap ved Universitetet i Oslo siden 1986. Han er også forskningsleder ved Synovate (tidligere MMI). Han har særlig forsket på meningsmålinger og samfunnsvitenskapelig metode. Hellevik har skrevet den mest brukte innføringboka i kvantitativ metode i samfunnsvitenskap som gjennom flere revisjoner har vært i bruk siden 1971, og som nå er i syvende reviderte utgave.  

Hellevik har de siste årene benyttet spørreskjemadata fra undersøkelsen Norsk Monitor til å kartlegge verdiendringer over tid i Norges befolkning. Dette arbeidet populariserte han i boka «Nordmenn og det gode liv» fra 1996. Denne boka ble illustrert og kommentert av Odd Børretzen og viste ved den statistiske teknikken korrespondanseanalyse hvordan en kunne gruppere personers holdninger langs de to aksene tradisjonalister/modernister og idealister/materialister. I 2008 utgav han boka «Jakten på den norske lykken». Dette var en introduksjon til lykkeforskning, og benyttet empiri fra Norsk Monitor og internasjonal forskning for å undersøke om lykke var målbart og hvilke faktorer som fører til lykkelig liv. I boka argumenterte Hellevik for at personer med idealistisk verdisett oftere ville føle seg lykkelige enn personer som var opptatt av materielle verdier. 
I 2011 utgav han en bok om bruk og misbruk av meningsmålinger, "Mål og mening. Om feiltolking av meningsmålinger", som var rikt eksemplifisert med hvordan nyhetsmediene (mis-)brukte statistikk.

Litteratur  

 Forskningsmetode i sosiologi og statsvitenskap  7.utgave 2002 Universitetsforlaget ISBN 9788215002507

Eksterne lenker  
 Ansatteside ved Universitetet i Oslo

Norske statsvitere
Professorer ved Universitetet i Oslo
Medlemmer av Det Norske Videnskaps-Akademi
Jining (Ulaan Chab)

Jining eller Tsining (kinesisk: 集宁区; pinyin: Jíníng Qū, mongolsk: ᠵᠢᠨᠢᠩᠲᠣᠭᠣᠷᠢᠭ , Jiniŋ toɣoriɣ) er et bydistrikt i byprefekturet Ulaan Chab i den autonome region Indre Mongolia i Folkerepublikken Kina. 

Prefekturet hadde  innbyggere i 1999.

Historie
Spor av menneskelig virksomhet i området kan dateres tilbake til Shangdynastiets tid. Det het opprinnelig Bingzhou (并州). Under Songdynastiet var det del av e Yunzhong-kommanderiet (云中府); det ble understilt Datong under Jin-dynastiet (1115–1234). 

Under Yuandynastiet ble det for første gang kalt Jining. 

I 1675 ble Jining-området understilt «det rene gule banner» i Chahar. I 1750 ble det overført til Fengzhen. 

Navnet Jining ble atter gitt i 1922. I 1948 kom Jining under kommunistisk herredømme. Det bymessige sentrum fik så navnet Chengguan by, så Pingdiquan by (平地泉), og så atter Jining i april 1956.

Næringsliv
Viktige næringsveier er kjøttproduksjon, bleking og tekstiler, og utvinning av forekomster av turkis og kalkstein.

Samferdsel

Jernbane
Jining er et viktig knutepunkt på jernbanen fra Beijing til Lanzhou; herfra utgår dessuten den transmongolske jernbane som fører nordover til og gjennom Mongolia til Ulan-Ude i Russland.

Vei
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 

Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.

Referanser

Eksterne lenker 
 Lokalregjeringens sider
 Kart over byen Jining

Distrikter i Indre Mongolia
Matias Strandvall

Matias Strandvall (født 15. mars 1985 i Helsingfors) er en finsk langrennsløper.

Han debuterte i verdenscupen i langrenn 28. november 2004, og hans beste individuelle verdenscup-plassering er en 3.-plass i sprint fristil fra 2008.

Strandvall representerte Finland under Vinter-OL 2010 hvor han deltok på den individuelle sprinten. Han ble nr. 37 i prologen og dermed ikke tok seg videre til finaleheatene.

Han er tre ganger finsk mester i sprintlangrenn, i 2009, 2013 og 2015.

OL-resultater 
Vancouver 2010
 Sprint, klassisk: 37.-plass

Referanser

Eksterne lenker 
 
 

Finske langrennsløpere
Deltakere under Ski-VM 2007
Deltakere under Ski-VM 2009
Deltakere for Finland under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere under Ski-VM 2015
Deltakere under Ski-VM 2017
Finske mestere
BYD Auto

BYD Auto (kinesisk: 比亚迪汽车; pinyin: Bǐyàdí Qìchē; navnet forkorter slagordet Build Your Dreams) er en kinesisk bilprodusent med hovedkvarter i Shenzhen i provinsen Guangdong. Selskapet ble opprettet i 2003 og er del av BYD Company. I 2009 solgte selskapet 448.400 biler i Kina, hvorav to tredjedeler av modellen  BYD F3.

I desember 2008 begynte BYD Auto å selge verdens første masseproduserte oppladbare hybridbil, BYD F3DM, og planlegger å produsere rene elbiler, som BYD e6, i nær fremtid (2010/2011). 

BYD har (pr. 2010) produksjons- eller utviklingsenheter i Xi'an, Beijing, Shenzhen og Shanghai.

BYD i Norge 
Veletablerte RSA er importør for BYD i Norge, og har sammen med BYD utviklet en komplett strategi for bilsalg, ettermarked og delesalg. RSA og BYD Norge har allerede bygget opp et nettverk med 43 forhandlere som strekker seg over hele landet.

Referanser

Eksterne lenker 
 

Selskaper etablert i 2003
Kinesiske bilprodusenter
Shenzhen
2003 i Kina
Bussprodusenter
Frank Kåre Vangen

Frank Kåre Vangen (født 26. januar 1966) er en norsk, musiker, vokalist og gitarist, best kjent som vokalist i det norske bandet Nashville. 

Vangen startet som musiker i 1977 med bandet Blaze. Etter at dette bandet ble oppløst ble han medlem i flere band som Mash, Classic, og i 1993 var han med på og starte countrybandet Too Far Gone, sammen med blant andre Roar Øien og sistnevntes lillebror Ola Buan Øien. Han forlot bandet i 1997 og ble erstattet av Roar Øiens andre lillebror, Petter Øien, som forlot bandet i 2004.

Diskografi

Nashville 
 Keep It Country (2004)
 Dance Till Daylight (2006)
 Better Days (2010)
 Essential Sound Americana Vol. 1 (2017)
 Swinging From the Chandelier (2017)
Singler 
 Louisiana Saturday Night (2006)
 Swinging From the Chandelier (2017)

Too Far Gone 
 Too Far Gone (1995)
 20 år (2013)

Norske gitarister
Norske sangere
Fødsler i 1966
Holly Brooks

Holly Brooks (født 17. april 1982) er en amerikansk langrennsløper.

Hun debuterte i verdenscupen i langrenn 5. februar 2010, og hennes beste individuelle verdenscup-plassering er en 5.-plass i 10 km fristil fra 2012.

Brooks representerte USA under Vinter-OL 2010 og under Ski-VM 2011.

OL-resultater 
Vancouver 2010
 10 km, fristil: 42.-plass
 15 km dobbel jaktstart: 56.-plass
 30 km, klassisk: 36.-plass
 4 x 5 kilometer stafett: 12.-plass
 Individuell sprint, klassisk: 38.-plass

VM-resultater 
Oslo 2011
 15 km, jaktstart: 25.-plass
 10 km, klassisk: 27.-plass
 4 x 5 km stafett: 9.-plass
 30 km, fristil: 25.-plass

Referanser

Eksterne lenker 
 
 

Langrennsløpere fra USA
Deltakere for USA under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for USA under Vinter-OL 2014
Langrennsløpere under Vinter-OL 2014
Fødsler i 1982
USA-mestere i langrenn
Margit Nordin

Ellen Margit Ingrid Nordin (født 10. august 1897 i Karlstad, død 3. mai 1982 i Saltsjöbaden) deltok som første kvinne i Vasaloppet 1923. Nordin gikk strekningen mellom Sälen og Mora på tiden 10 timer og ni minutter. 

Nordin var fra Grängesberg og arbeidet som gymnastikkdirektør. Vasaloppsarrangørene besluttet våren 1923 at det var nok med denne ene deltakelsen av kvinner i Vasaloppet. Med støtte av Svenska skidförbundets regler ble det fram til 1980 totalforbudt for kvinner å delta i Vasaloppet. I 1981 ble reglene endret: Kvinner fikk starte i Vasaloppet, og andre offisielle kvinne i mål i Vasaloppet ble Meeri Bodelid med tiden 5.28.08 timer. Men mellom Nordin og Bodelid hadde dog mange kvinner med mannlige navn og maskerte til menn i de 56 forbudsårene deltatt i Vasaloppet. Særskilt da en kvinne som ble avslørt i et TV-intervju i sportsåret 1980, noe som skapte press på å tillate kvinner.

Referanser 

Svenske langrennsløpere
Langrennsløpere tilknyttet Vasaloppet
Fødsler i 1897
Dødsfall i 1982
Wuhai

Wuhai (Forenklet kinesisk: 乌海; tradisjonell kinesisk: 烏海; pinyin: Wūhǎi; mongolsk: ; transkripsjon: Üqai) er en by på prefekturnivå i den autonome regionen Indre Mongolia i Folkerepublikken Kina. Den ligger plassert på venstre elvebredd i det øvre løpet av storelva Huang He.

Administrative enheter 
Byprefekturet Wuhai har jurisdiksjon over 3 distrikter (区 qū).

Samferdsel
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.

Eksterne lenker 
 
 Engelsk artikkel fra Inner Mongolia News
 Kart over Wuhai
 Fotos fra Panoramio

Byprefekturer i Indre Mongolia
Byer ved Huang He
David Skaufjord

David Skaufjord (født 8. mai 1980) er en norsk regissør, manusforfatter, skribent, tegneserieskaper, programleder, låtskriver, sanger og skuespiller fra Fevik. 

Skaufjord begynte seriekarrieren i avisen Studvest med stripeserien Campus (senere distribuert av Bulls Press). Serien gikk blant annet i Aftenposten og Bergens Tidende.  Serien David Skaufjord ser på Film går i seriebladet Nemi samt tidsskriftet Film & Kino. Serien Daskfjord går for tiden i seriebladene Lunch og Nemi. Skaufjord har også utgitt fantasy-tegneserien Side Quest på Egmont forlag.

Han debuterte som skuespiller under navnet Daniel Busk i spillefilmen SINUS i 2005.

Han har skrevet for blant annet tidsskriftene FHM, Film & Kino, Empirix, Filter, Cinema og Kode24.

Han har produsert over 120 podcaster under tittelen «David Skaufjord forklarer alt», samt podcasten «Skriveloftet» for Dramatikerforbundet. Han var fast skribent i det norske filmmagasinet Cinema før det gikk inn. 

Skaufjord er utdannet ved Universitetet i Oslo og International Theatre New York.

Regissør 
 Base Z (2018)
 Martin og Mikkelsen (2017)
 BMI - Turné (2016)

Manusforfatter 
 Base Z (2018)
BMI - Turné (2016)
 High Point (2014)
 Dumpa (div episoder) 2014

Skuespiller 
 Knutsen & Ludvigsen 2 - Det store dyret (2020) - stemme
Best Før (2019)
 Now It's Dark (2018)
 Annie (stemme) (2015)
 Død snø 2 (2014)
 Folkeopplysningen (diverse roller) (2014)
 Typisk deg (diverse roller) (2014)
 Det regner kjøttboller 2 (stemme) (2014)
 Helt perfekt (2012)
 The Secret World (videospill) (2012)
 Tomme Tønner 2 (2011)
 Sinus (2005) Diskografi Fevik Anthem (2019)

 Eksterne lenker 
David Skaufjord forklarer alt (Podcast)Fevik Anthem på SpotifyDavid Skaufjord på Kode24
Base Z på NRK''
David Skaufjord i Dagbladets Tegneseriekonkurranse

Nyere Podcaster på Apple Podcast  
DavidSkaufjord.com

Norske tegneserieskapere
Sandra Hansson

Sandra Hansson (født 2. april 1980) er en svensk langrennsløper med internasjonale resultater også på rulleski. Hun går for norske Team Oslo Sportslager-Moelven og representerer Strindheim IL i Norge og Uddevalla IS i Sverige. Hun vant FIS Marathon Cup sammenlagt i 2010/11. Hansson har også to seier i Vasaloppet.

Karriere 
Hansson vokste opp i Bäckefors, Dalsland. Som junior gikk hun på Torsby skigymnas (1996–2000) utviklet seg i det svenske juniorlandslaget. Hun deltok i ungdoms-OL (1997) og tre junior-VM (1998–2000). I Štrbské Pleso i Slovakia vant Hansson gull i JVM i stafett sammen med Lina Andersson, Carin Holmberg og Mariana Handler. Hansson ble i 2000 tatt ut av Sveriges Olympiska Kommitté til en framtidssatsing mot OL i 2006.

2001 ble Sandra Hansson tvunget til å slutte med idrett på grunn av sykdom, men hun gjorde comeback i 2007. Hun flyttet til Oslo våren 2007 for å arbeide og gå på ski. I 2008 og 2009 vant hun Vasaloppet og kom på andreplass i 2010. Hun konkurrerer for den svenske klubben Uddevalla IS og den norske klubben Strindheim IL. Sesongen 2008/09 var hun en del av den norske langrennssatsingen Team Mekonomen, der blant annet også Thomas Alsgaard og Hilde Gjermundshaug Pedersen var med. Sesongen 2010/11 var Hansson en del av Team United Bakeries. Hun vant FIS Marathon Cup sammenlagt i 2010/11. I sesongen 2012/13 inngår hun i Team Oslo Sportslager-Moelven.

Meritter  
 1. FIS Marathon CUP 2010-11
 2. Vasaloppet 2010
 1. Vasaloppet 2009
 1. Vasaloppet 2008
 1. Tartu Ski Marathon 2013
 1. Tartu Ski Marathon 2011
 1. König Ludwig Lauf 2011
 1. Jizerská padesátka 2011
 1. Jizerská padesátka 2010
 1. Finlandia Hiitho 2011
 1. Tartu Ski Marathon 2010
 2. Marcialonga 2010 o 2011
 2. FIS Marathon Cup 2008-09
 2. Birkebeinerrennet 2009
 1. Tartu Ski Marathon 2009
 1. VM stafett rullskidor Oroslavje 2007
 1. JVM stafett Štrbské Pleso 2000
 Tre Worldgames-guld i rullskidor Oberhof 1999
 EM-guld i rullskidor Cervinio 1999
 VM-silver i rullskidor Rotterdam 2000
 21 SM-medaljer i längdskidåkning, rullskidor, friidrott och terränglöpning (varav 11 guld).

Referanser

Eksterne lenker 
 
 Sandra Hanssons offisielle hjemmeside

Langrennsløpere tilknyttet Vasaloppet
Svenske langrennsløpere
Norske langrennsløpere
Fødsler i 1980
Alfred Thommesen

Alfred Thommesen (født 2. juni 1914 i Flosta i Aust-Agder, død 31. desember 1988) var en norsk sjømann, reder og politiker (H). Han hadde ulike eksamener relaterte til sjøfart, som skipsførereksamen fra 1935, og var sjømann 1929–1939 og skipsoffiser 1935–1939. Thommesen var reder fra 1939, og var styremedlem og medeier i Froland Verk AS 1951–1962. Han var medlem av Flosta kommunestyre 1945–1947 og var varaordfører 1951–1958. Han var innvalgt på Stortinget fra Aust-Agder 1958–1973.

Thommesen var svensk visekonsul i Arendal 1954–1965 og konsul 1965–1981. Han ble ridder av 1. klasse av den svenske Vasaorden i 1969.

Stortingskomiteer 
 1969–1973 medlem i Administrasjonskomiteen
 1967–1969 medlem i Finanskomiteen
 1965–1967 medlem i Finans- og tollkomiteen
 1961–1965 nestformann i Kommunalkomiteen
 1961–1965 medlem i Fullmaktskomiteen
 1958–1961 medlem i Kommunalkomiteen

Eksterne lenker 
 

Stortingsrepresentanter fra Høyre
Stortingsrepresentanter for Aust-Agder
Stortingsrepresentanter 1969–1973
Stortingsrepresentanter 1965–1969
Stortingsrepresentanter 1961–1965
Stortingsrepresentanter 1958–1961
Lokalpolitikere i Flosta
Høyre-politikere i Aust-Agder
Norske skipsredere
Norske sjøfolk
Vasaordenen
Personer fra Arendal kommune
Artikler i sjøfart-prosjektet
Stortingets administrasjonskomité

Stortingets administrasjonskomité var en fagkomité på Stortinget. Den eksisterte frem til 1981, da den innlemmet i den nye Stortingets forbruker- og administrasjonskomité.

Formenn 
Henrik Friis Robberstad (H) 1945–1949
Bjarne Støtvig (H) 1950–1953
Erling Norvik (H) 1954–1957
Bjarne Støtvig (H) 1958–1965
Salve Andreas Salvesen (Ap) 1965–1973
Bergfrid Fjose (KrF) 1973–1977
Åge Ramberg (KrF) 1977–1981

Eksterne lenker 
 Medlemsoversikt

Administrasjonskomiteen
Opphør i 1981
KGB dans & ballett

KGB dans & ballett (tidligere Kristine Glennes Ballettskole), grunnlagt i 1981 av Kristine Glenne, er en danse- og ballettskole med avdelinger i Asker, Bærum og vestre Oslo/CC Vest. 

Skolen tilbyr undervisning i de sceniske dansefagene, som klassisk ballett og jazzdans, samtidsdans, musikaldans, girl style, hiphop og breakdance. I 2010-2014 hadde skolen Hip Hop Garasjen, en egen avdeling for hip hop fagene. Undervisningen tilbys aldersgruppene fra 3 år og på alle nivåer fra nybegynner til avansert. Skolen har også noen kurs for voksne. Skolen er kjent for sine forestillinger som settes opp i kommunenes kulturhus og teater. I tillegg til kursvirksomhet har skolen flere kompanier/grupper som er for de elevene som er ekstra talentfulle innen sine dansefag; KGB-kompaniet og KGButtene (som er en egen organisasjon), KGBeat, KGBeans, KGBalletten, KGBoys, Ballettkompaniet og KGBubbles.

Referanser

Eksterne lenker 
 Skolens hjemmeside

Dans
Ballettskoler
Skoler i Oslo
Skoler i Bærum
Kultur i Asker
Utdanningsinstitusjoner etablert i 1981
KGB (andre betydninger)

Forkortelsen KGB har flere betydninger:
KGB – Etterretningstjenesten i det tidligere Sovjetunionen.
KGB (Hviterussland), Republikken Hviterusslands komité for statssikkerhet, landets etterretningstjeneste.
Kristine Glennes Danseskole – en danseskole på Østlandet.
Erenhot

Erenhot (kinesisk: 二连浩特; pinyin: Èrliánhàotè, mongolsk: Эрээн eller Эрээн хот) er et byfylke i Xilin Gol i den autonome region Indre Mongolia i Folkerepublikken Kina. 

Byen ligger i Gobiørkenen, og på grensen mot Mongolia.

Befolkningen var på  innbyggere i 1999.

Administrative enheter
Subdistrikt: Ulan (乌兰街道); Xilin (锡林街道); Dongcheng (东城街道);
Sum: Gerel Od (格日勒敖都苏木).

Samferdsel

Luftfart
Erenhot Saiwusu internasjonale lufthavn betjener byen og i praksis deler av det sørlige Mongolia nær grensen til Kina. Den ble åpnet i 2010.

Jernbane
Byen ligger på grensen mellom Folkerepublikken Kina og Mongolia, og den transmongolske jernbane, som er en gren av den transsibirske, passerer grensen her. Sporvidden er forskjellig mellom de to land, ettersom Mongolia benytter den russiske standard på 1520 mm mens kineserne benytter 1435 mm sporvidde. Justeringen av hjulavstandene på tog og vogner finner sted i Erenhot.

Vei
Kinas riksvei 208 begynner i Erenhot og fører via Jining og Datong og Taiyuan til Changzhi i provinsen Shanxi.

Dinosaurer
Byen har ellers et dinosaurmuseum, etter store funn av rester atter disse forhistoriske dyrene i området. Funnene, som ble gjort i 1921 av den amerikanske dinosaurjegeren Roy Chapman Andrews, var de første som ble gjort nord for Himalayafjellene.

Referanser

Eksterne lenker 
 Lokalregjeringens sider 
 Article in Inner Mongolia News
 Bykart over Erenhot
 Dinosaurs Roam Scenic Boulevard 7. august 2007 (China.org.cn)

Byfylker i Indre Mongolia
Åklagarväsendet

Åklagarväsendet er Finlands påtalemyndighet. Det er en statlig myndighet med 552 ansatte, herunder 358 offentlige anklagere.

Åklagarväsendet ledes av riksåklagaren, som er høyeste anklager og som utnevnes av Finlands president.

Åklagarväsendet er organisert i to nivåer. Utover riksåklagarembedet er det 15 lokale anklagerembeder. Til de lokale anklagerembedene hører til sammen 33 servicebyråer.

Lokale anklagerembeder
Åklagarämbetet i Helsingfors: hovedkontor i Helsingfors, ingen servicebyråer
Åklagarämbetet i Västra Nyland: hovedkontor i Esbo, servicebyråer i Lojo og Ekenäs
Åklagarämbetet i Östra Nyland: hovedkontor i Vanda, servicebyrå i Borgå
Åklagarämbetet i Egentliga Tavastland: hovedkontor i Träskända, servicebyrå i Tavastehus
Åklagarämbetet i Päijänne-Tavastland: hovedkontor i Lahtis, ingen servicebyråer
Åklagarämbetet i Sydöstra Finland: hovedkontor i Kouvola, servicebyråer i Kotka og Villmanstrand
Åklagarämbetet i Egentliga Finland: hovedkontor i Åbo, servicebyråer i Reso og Salo
Åklagarämbetet i Birkaland: hovedkontor i Tammerfors, servicebyrå i Mänttä
Åklagarämbetet i Satakunta: hovedkontor i Björneborg, servicebyrå i Raumo
Åklagarämbetet i Österbotten: hovedkontor i Vasa, servicebyråer i Kauhajoki, Karleby, Lappo, Jakobstad og Seinäjoki
Åklagarämbetet i Mellersta Finland: hovedkontor i Jyväskylä, servicebyråer i Jämsä og Äänekoski
Åklagarämbetet i Östra Finland: hovedkontor i Sankt Michel, servicebyråer i Idensalmi, Joensuu, Kuopio, Pieksämäki, Nyslott og Varkaus
Åklagarämbetet i Uleåborg: hovedkontor i Uleåborg, servicebyråer i Haapajärvi, Kajana, Kuusamo, Brahestad og Ylivieska
Åklagarämbetet i Lappland: hovedkontor i Rovaniemi, servicebyråer i Ivalo, Kemi, Kemijärvi, Sodankylä og Torneå
Landskapsåklagarämbetet i landskapet Åland: hovedkontor i Mariehamn, ingen servicebyråer

Eksterne lenker
 Åklagarväsendet

Finske myndigheter
Påtalemyndigheter